DÔVODOVÁ SPRÁVA

A. Všeobecná časť

[bookmark: _GoBack]Návrh vyhlášky Ministerstva dopravy Slovenskej republiky, ktorou sa mení a dopĺňa vyhláška Ministerstva dopravy a výstavby Slovenskej republiky č. 137/2018 Z. z., ktorou sa ustanovujú podrobnosti v oblasti technickej kontroly v znení neskorších predpisov sa predkladá podľa § 136 ods. 3 písm. g) zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov.

Návrhom vyhlášky sa v nadväznosti na zákon č. 249/2026 Z. z., ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony  spresňujú a aktualizujú požiadavky na výkon technických kontrol, odstraňujú sa aplikačné problémy zistené pri vykonávaní technických kontrol a reaguje sa na zmeny právnych predpisov s cieľom zefektívniť  výkonu štátneho odborného dozoru.
Cieľom návrhu vyhlášky je najmä spresnenie niektorých technických a organizačných požiadaviek na stanice technickej kontroly, rozšírenie údajov poskytovaných orgánom Policajného zboru a Finančnému riaditeľstvu Slovenskej republiky, spresnenie pravidiel začatia a nevykonania technickej kontroly, elektronizácia protokolu o technickej kontrole, doplnenie požiadaviek na monitorovacie záznamové zariadenia vrátane požiadaviek na ich technické zabezpečenie a úprava požiadaviek na dokumentovanie priebehu technickej kontroly snímkami.
V návrhu vyhlášky  sa ustanovujú náležitosti prihlášky na priebežné školenie technika technickej kontroly, spôsob a rozsah priebežného školenia a podrobnosti o vydávaní a náležitostiach potvrdenia o absolvovaní priebežného školenia.

Návrh vyhlášky je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi, s medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie.

Návrh vyhlášky nemá vplyvy na podnikateľské prostredie, vplyvy na rozpočet verejnej správy, vplyvy na limit verejných výdavkov, sociálne vplyvy, vplyvy na životné prostredie, vplyvy na informatizáciu spoločnosti, vplyvy na služby verejnej správy pre občana ani vplyvy na manželstvo, rodičovstvo a rodinu.

Návrh vyhlášky nie je predmetom vnútrokomunitárneho pripomienkového konania.










B. Osobitná časť

K čl. I

K bodu 1 [Poznámka pod čiarou k odkazu 1]
Aktualizuje sa odkaz na právnu úpravu registra trestov v súvislosti s prijatím zákona č. 192/2023 Z. z.

K bodu 2 [§ 2 ods. 4 písm. j)]
V súvislosti s počiatočným overením plnenia podmienok na vykonávanie technickej kontroly sa bližšie špecifikujú hodnoty, ktoré sa prenášajú do celoštátneho informačného systému.

K bodu 3 [§ 2 ods. 5]
Legislatívno-technická úprava v súvislosti so zmenami v § 3 ods. 2.

K bodu 4 [§ 3 ods. 2 písm. i)]
V súvislosti s priebežným overením plnenia podmienok na vykonávanie technickej kontroly sa bližšie špecifikujú hodnoty, ktoré sa prenášajú do celoštátneho informačného systému.

K bodu 5 [§ 3 ods. 6]
Precizovanie podmienky týkajúcej sa celkového hodnotenia s cieľom jednoznačne vyjadriť, že predmetná podmienka pri priebežnom overení plnenia podmienok na vykonávanie technickej kontroly musí byť splnená. 

K bodu 6 [§ 5 ods. 2 písm. d)]
Spresňuje sa povinnosť dodržiavať postupy stanovené výrobcom zariadenia pri vykonávaní technickej kontroly, ak je postup výrobcom dodaný.

K bodu 7 [§ 6 ods. 2 písm. f) a g)]
Doplnenie subjektov, ktorým sa poskytujú údaje o výsledkoch technickej kontroly.

K bodu 8 [§ 9 ods. 4 písm. e)]
Doplnenie požiadavky na celoštátny informačný systém.

K bodu 9 [§ 13 ods. 1]
Dopĺňa sa požiadavka, že odborne spôsobilá osoba bezodkladne po vykonaní kalibrácie zariadenia vydáva  certifikát o kalibrácii zariadenia používaného pri technickej kontrole.

K bodu 10 [Poznámky pod čiarou k odkazom 7 a 8]
Aktualizuje sa odkaz na právnu úpravu v súvislosti s § 27 zákona č. 53/2023 Z. z. o akreditácii orgánov posudzovania zhody.
Aktualizuje sa odkaz na právnu úpravu v súvislosti s technickou normou na posudzovanie zhody.

K bodu 11 [§ 23 písm. e) a f)]
Doplnenie subjektov, ktorým sa poskytujú údaje o výsledkoch technickej kontroly.

K bodu 12 [§ 29 ods. 1 písm. g), § 30 ods. 1 písm. e), § 33 písm. e)]
Spresňuje sa, že k návrhu na udelenie osvedčenia technika technickej kontroly je potrebné predložiť kópiu vodičského preukazu vydaného v Slovenskej republike, inom členskom štáte Európskej únie alebo v zmluvnom štáte. Cieľom navrhovanej úpravy je zamedziť predkladaniu falšovaných vodičských preukazov vydaných v tretích krajinách, ktoré boli identifikované v aplikačnej praxi.

K bodom 13 až 17 [§ 30 až 32]
Zavádza sa priebežné školenie technikov technickej kontroly počas obdobia platnosti ich odbornej spôsobilosti. Upravuje sa obsah priebežného školenia vrátane záverečného testu a  vydávanie potvrdení o absolvovaní priebežného školenia.

K bodom 18 až 21 [§ 45]
Upravujú sa dôvody, pri ktorých sa technická kontrola nevykoná alebo sa ukončí s príslušným hodnotením, vrátane prípadu znečisteného vozidla. Zároveň sa vykonávajú legislatívno-technické úpravy v súvislosti s prečíslovaním odsekov.

K bodom 22 a 23 [§ 46 ods. 1 a 6]
Upravujú sa dôvody, pri ktorých sa pri technickej kontrole nepredkladá základný technický opis vozidla. Súčasne sa zjednocuje terminológia používaním pojmu „celoštátny“.

K bodu 24 [§ 49 ods. 5]
Dopĺňajú sa dôvody, kedy sa technický stav vozidla vyhodnotí s príslušnou chybou.

K bodom 25 až 27 [§ 52 ods.1 až 3 a 10]
Upravuje sa forma protokolu o technickej kontrole ako elektronického dokumentu vo formáte PDF a spresňuje sa jeho obsah vrátane fotografickej dokumentácie. Súčasne sa zjednocuje terminológia používaním pojmu „odometer“.

K bodu 28 [§ 56e]
Navrhovaným prechodným ustanovením sa ustanovuje primeraná lehota na zabezpečenie súladu monitorovacích záznamových zariadení s požiadavkami podľa tejto vyhlášky. 

K bodom 29 až 37 [Príloha č. 1 časť B]
Upravujú sa technické požiadavky na zariadenia používané pri technickej kontrole, reflektujú sa nové technologické riešenia a zjednodušuje sa materiálno-technické vybavenie staníc technickej kontroly. Súčasne sa zavádzajú požiadavky na záložné napájanie, ochranu pred neoprávnenou manipuláciou, archiváciu videozáznamov, vzdialený prístup oprávnených osôb, zabezpečenie komunikácie s celoštátnym informačným systémom. Zjednocuje sa terminológia používaním pojmu „odometer“.

K bodu 38 [Príloha č. 2 ods. 4 písm. a) bod 19]
Zjednocuje sa terminológia používaním pojmu „odometer“.

K bodu 39 [Príloha č. 2 ods. 14]
Navrhuje sa zosúladenie údajov evidovaných v rámci technickej kontroly a dopĺňa sa nový súbor údajov a záznamov o vozidle. Ide najmä o identifikáciu zariadenia, ktoré záznam vyhotovilo, softvérovú verziu, GPS súradnice, čas vyhotovenia snímky a obrazové záznamy VIN, odometra a ďalších častí vozidla dokumentujúcich jeho stav.

K bodu 40 [Príloha č. 4 ods. 17]
Spresňuje sa, že akékoľvek konštrukčné prvky alebo vybavenie haly stanice technickej kontroly nachádzajúce sa na stene montáže kamery nesmú zasahovať do záberu kamery.

K bodom 41 a 42 [Príloha č. 4 ods. 21 a 22]
Navrhujú sa ďalšie požiadavky na monitorovacie záznamové zariadenie a jeho prevádzku. Navrhuje sa tiež zabezpečiť trvalú funkčnosť prístupových údajov počas celej doby prevádzky monitorovacieho záznamového zariadenia a  oznamovanie nových funkčných prístupových údajov pri ich zmene.

K bodom 43 až 62 [Príloha č. 9 časť 3]
Navrhované zmeny predstavujú najmä terminologické a formulačné úpravy jednotlivých kontrolných položiek. Cieľom zmien je spresniť používané odborné pojmy a zosúladiť formulácie jednotlivých kontrolných položiek, najmä v oblasti brzdových systémov, náprav, pneumatík a spôsobov vykonávania skúšok. Súčasne sa spresňuje formulácia podmienok vykonania skúšky na skúšobni bŕzd alebo cestnej skúšky s použitím zariadenia zaznamenávajúceho alebo indikujúceho spomalenie.

K bodu 63 [Príloha č. 11]
Navrhuje sa nové znenie prílohy č. 11, ktorou sa ustanovuje vzor prvej strany protokolu o kontrole technického stavu – časť A – technická kontrola. Zmena súvisí najmä s úpravami obsahu a elektronickej podoby protokolu podľa predchádzajúcich ustanovení návrhu.

K čl. II

Účinnosť vyhlášky sa navrhuje 1. januára 2027, okrem bodov 38 a 39, ktoré majú nadobudnúť účinnosť 1. júla 2027 z dôvodu zabezpečenia potrebnej technickej pripravenosti a zosúladenie používaných zariadení s novými požiadavkami  

